|  |
| --- |
| ܐܲܣܵܢܵܐ ܕܦܘܼܣܩܵܢܵܐ ܕܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܟܬܵܒܼܘܿܢܵܐ |

## ܚܒܼܝܼܫܵܬܹܐ

[ܡܘܿܕܝܼ ܝܠܹܗ ܢܝܼܫܵܐ ܕܐܵܗܵܐ ܐܲܣܵܢܵܐ (ܗܲܓ̰ܲܬ)؟ **2**](#_Toc256000003)

[ܡܘܿܕܝܼ ܝܠܹܗ ܣܲܪܲܛܵܢܵܐ ܕܪܵܐܬܵܐ؟ **2**](#_Toc256000004)

[ܡܘܿܕܝܼ ܝܠܵܗܿ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ؟ **2**](#_Toc256000005)

[ܝܼܘܸܢ ܐܵܢܵܐ ܚܫܝܼܚܵܐ؟ **3**](#_Toc256000006)

[ܕܵܐܟܼܝܼ ܡܵܨܝܵܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܗܲܝܸܪܵܐ ܠܝܼ. **4**](#_Toc256000007)

[ܡܘܿܕܝܼ ܐ݇ܚܹܪ݇ܢܵܐ ܓܵܪܸܓ ܐܵܢܵܐ ܝܵܕܥܸܢ ܒܘܼܬ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ؟ **5**](#_Toc256000011)

[ܡܘܿܕܝܼ ܟܹܐ ܚܵܒܼܫܵܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ؟ **6**](#_Toc256000019)

[ܡܘܿܕܝܼ ܒܸܕ ܗܵܘܹܐ ܒܵܬ݇ܪ ܨܲܚܨܵܝܬܝܼ؟ **7**](#_Toc256000026)

[ܡܘܿܕܝܼ ܝܠܹܗ ܡܲܥܢܵܝ ܕܦܠܵܛܵܐ ܕܨܲܚܨܵܝܬܵܐ ܕܕܝܼܝܼ ܘܡܘܿܕܝܼ ܒܸܕ ܗܵܘܹܐ ܒܵܬ݇ܪ ܗܵܕܵܟܼ؟ **7**](#_Toc256000027)

[ܐܲܣܵܢܵܐ ܕܦܘܼܣܩܵܢܵܐ **9**](#_Toc256000035)

## ܡܘܿܕܝܼ ܝܠܹܗ ܢܝܼܫܵܐ ܕܐܵܗܵܐ ܐܲܣܵܢܵܐ (ܗܲܓ̰ܲܬ)؟

ܐܵܗܵܐ ܐܲܣܵܢܵܐ ܡܵܨܹܐ ܕܗܲܝܸܪܠܵܘܟܼܘܿܢ ܕܩܵܛܥܝܼܬܘܿܢ ܒܚܸܝܼܵܠܵܘܟܼܘܿܢ ܐܸܢ ܐܲܚܬܘܿܢ ܒܵܥܝܼܬܘܿܢ ܫܲܪܝܼܬܘܿܢ ܠܵܗܿ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ. ܪܵܒܵܐ ܐ݇ܢܵܫܹܐ ܒܸܚܙܵܝܲܝܗܝ ܝܢܵܐ ܦܵܝܕܹܐ ܘܬܲܚܡܘܼܢܹܐ ܝܢܵܐ ܕܥܒܼܵܕܬܵܐ ܕܨܲܚܨܵܝܬܵܐ ܩܵܐ ܣܲܪܲܛܵܢܵܐ ܝܼܠܹܗ ܚܲܕ ܡܸܢܕܝܼ ܨܦܵܝܝܼ. ܐܝܼܬ ܐܘܼܪܚܵܬܹܐ ܕܥܒܼܕܵܬܵܐ ܕܨܲܚܨܵܝܬܵܐ ܡܵܨܝܵܐ ܗܲܝܸܪܵܐܠܵܘܟܼܘܿܢ، ܘܐܵܦ ܐܝܼܬ ܡܸܢܕܝܼܵܢܹܐ ܕܐܲܚܬܘܿܢ ܓܵܪܸܓ ܝܵܕܥܝܼܬܘܿܢ ܠܗܘܿܢ ܡܼܢ ܩܵܕܡ ܕܐܲܚܬܘܿܢ ܫܵܩܠܝܼܬܘܿܢ ܚܲܕ ܦܘܼܣܩܵܢܵܐ (ܥܵܒ݂ܕܝܼܬܘܿܢ ܚܕܵܐ ܩܛܵܥܬܵܐ) ܕܥܵܒܼܕܝܼܬܘܿܢ ܠܵܗܿ ܨܲܚܨܵܝܬܵܐ.

ܐܵܗܵܐ ܟܬܵܒܼܘܿܢܵܐ ܦܝܼܫܵܐ ܝܠܹܗ ܥܒܼܝܼܕܵܐ ܩܵܐ ܕܝܵܗܹܒܼ ܠܵܘܟܼܘܿܢ ܡܵܘܕܥܵܢܘܼܬܵܐ ܕܗܲܝܸܪܵܐܠܵܘܟܼܘܿܢ ܕܦܵܪܫܝܼܬܘܿܢ ܚܲܕ ܓܘܼܒܵܝܵܐ ܨܲܠܝܼܠܵܐ ܒܘܼܬ ܐܸܢ ܐܲܚܬܘܿܢ ܡܲܚܘܼܒܹܐ ܝܬܘܿܢ ܕܥܵܒܼܕܝܼܬܘܿܢ ܠܵܗܿ ܨܲܚܨܵܝܬܵܐ ܝܲܢ ܠܵܐ. ܐܵܗܵܐ ܝܼܠܹܗ ܓܘܼܒܵܝܵܘܟܼܘܿܢ ـ ܠܲܝܬ ܦܘܼܢܵܝܵܐ ܬܪܘܿܨܵܐ ܝܲܢ ܚܸܠܛܵܐ ܒܘܼܬ ܐܸܢ ܥܵܒܼܕܝܼܬܘܿܢ ܠܵܗܿ ܨܲܚܨܵܝܬܵܐ.

## ܡܘܿܕܝܼ ܝܠܹܗ ܣܲܪܲܛܵܢܵܐ ܕܪܵܐܬܵܐ؟

ܣܲܪܲܛܵܢܵܐ ܕܪܵܐܬܵܐ ܝܼܠܹܗ ܚܲܕ ܣܲܪܲܛܵܢܵܐ ܕܟܹܐ ܫܲܪܹܐ ܓܵܘ ܪܵܐܬܵܘܵܬܹܐ. ܚܕܵܐ ܕܵܣܬܵܐ ܕܫܵܢܹܐ ܕܠܹܐ ܝܢܵܐ ܫܵܢܹܐ ܥܝܵܕܵܝܹܐ ܟܹܐ ܓܲܪܘܸܣܝܼ ܕܠܵܐ ܙܲܒܛܲܢܬܵܐ ܘܐܵܦ ܡܵܨܝܼ ܕܦܵܪܣܝܼ ܠܗܲܕܵܡܹܐ ܐ݇ܚܹܪ݇ܢܹܐ ܕܦܲܓܼܪܵܐ.

## ܡܘܿܕܝܼ ܝܠܵܗܿ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ؟

ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܟܹܐ ܚܵܒܼܫܵܐ ܚܕܵܐ ܨܲܚܨܵܝܬܵܐ ܕܨܲܝܵܪܘܼܬܵܐ ܩܸܛܥܵܝܬܵܐ ܚܘܼܫܒܸܢܬܵܐ ܒܟܘܼܡܦܝܘܼܬܵܪ ܒܣܸܪܦܵܐ ܟܘܼܦܵܐ
(low-dose CT) ܩܵܐ ܐ݇ܢܵܫܹܐ ܕܠܲܝܬܠܗܘܿܢ ܢܝܼܫܲܢܩܹܐ (ܩܵܐ ܛܘܼܦ̮ܣܵܐ، ܐܲܚܬܘܿܢ ܠܲܝܬܠܵܘܟܼܘܿܢ ܚܲܕ ܫܥܵܠܵܐ ܠܵܐ ܟܵܠܝܵܢܵܐ ܠܵܐ ܦܘܼܫܩܵܐ
ܝܲܢ ܠܹܐ ܝܬܘܿܢ ܫܥܵܠܵܐ ܕܸܡܵܐ) ܠܛܲܥܘܼܝܹܐ ܒܵܬ݇ܪ ܝܲܕܥܹܐ ܒܟܼܝܼܪܵܝܹܐ ܕܣܲܪܲܛܵܢܵܐ.

ܡܲܫܟܼܲܚܬܵܐ ܒܟܼܝܼܪܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܟܹܐ ܡܲܙܝܸܕܵܐ ܠܓܘܼܒܵܝܹܐ ܕܕܲܪܡܲܢܬܵܐ ܘܟܹܐ ܝܵܗܒܼܵܐܠܵܘܟܼܘܿܢ ܦܘܼܪܣܵܐ ܒܘܼܫ ܨܦܵܝܝܼ ܕܒܣܵܡܬܵܐ.

ܨܲܚܨܵܝܵܬܹܐ ܕ CT ܒܣܸܪܦܵܐ ܟܘܼܦܵܐ ܩܵܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܝܼܢܵܐ ܡܲܓܵܢܵܝܹܐ ܩܵܐ ܐܵܢܝܼ ܕܐܝܼܬܠܗܘܿܢ Medicare.

## ܝܼܘܸܢ ܐܵܢܵܐ ܚܫܝܼܚܵܐ؟

ܐܲܚܬܘܿܢ ܝܼܬܘܿܢ ܚܫܝܼܚܹܐ ܩܵܐ ܚܘܼܪܙܵܐ ܐܸܢ ܐܲܚܬܘܿܢ ܒܸܫܠܵܡܵܐ ܝܬܘܿܢ ܠܟܠܲܝܗܝ ܟܲܝܠܹܐ ܕܒܐܸܠܬܸܚܬ:

|  |
| --- |
| ܨܘܼܪܬܵܐ ܕܐ݇ܢܵܫܹܐ ܥܒܼܝܼܪܹܐ ܒܫܸܢܹܐ**ܝܼܬܘܿܢ ܒܥܘܼܡܪܵܐ ܕ 50 ܗܲܠ 70 ܫܸܢܹܐ**ܘܨܘܼܪܬܵܐ ܕܪܵܐܬܵܐ**ܠܲܝܬܠܵܘܟܼܘܿܢ ܟ̰ܘܼ ܢܝܼܫܲܢܩܹܐ ܝܲܢ ܝܲܕܥܹܐ ܕܡܲܚܫܘܼܚܹܐ ܝܢܵܐ ܕܐܝܼܬ ܣܲܪܲܛܵܢܵܐ ܕܪܵܐܬܵܐ** (ܩܵܐ ܛܘܼܦ̮ܣܵܐ، ܫܥܵܠܵܐ ܐܲܡܝܼܢܵܝܵܐ ܠܵܐ ܦܘܼܫܩܵܐ، ܫܥܵܠܵܐ ܕܸܡܵܐ، ܟܲܪܝܘܼܬܵܐ ܕܢܲܦܲܣ ܕܠܵܐ ܣܲܒܵܒ)ܘܨܘܼܪܬܵܐ ܕܟܵܪܬܘܿܢ ܕܓ̰ܝܼܓܼܪܹܐ**ܟܹܐ ܬܲܢܬܸܢܝܼܬܘܿܢ ܓ̰ܝܼܓܵܪܹܐ ܕܬܸܬܘܼܢ ܝܲܢ ܐܝܼܬܠܵܟܼܘܿܢ ܚܕܵܐ ܬܲܫܥܝܼܬܵܐ ܕܬܲܢܬܲܢܬܵܐ ܕܓ̰ܝܼܓܵܪܹܐ** (ܬܘܼܪܟܘܿܗܿ ܝܬܘܿܢ ܬܲܢܬܲܢܬܵܐ ܒܡܸܬܚܵܐ ܕ 10 ܫܸܢܹܐ ܥܒ݂ܝܼܪܹܐ)ܘܨܘܼܪܬܵܐ ܕܣܘܼܪܓܵܕܵܐ**ܐܝܼܬܠܵܘܟܼܘܿܢ ܚܕܵܐ ܬܲܫܥܝܼܬܵܐ ܕܬܲܢܬܲܢܬܵܐ ܕܓ̰ܝܼܓܵܪܹܐ ܕܬܸܬܘܼܢ ܩܵܐ ܠܵܐ ܒܵܨܘܿܪܵܐ ܡܼܢ 30 ܦܵܟܝܼܬܹܐ ـ ܫܸܢܹܐ** (ܩܵܐ ܛܘܼܦ̮ܣܵܐ، ܚܕܵܐ ܦܵܟܝܼܬܵܐ ܓܵܘ ܝܵܘܡܵܐ ܩܵܐ 30 ܫܸܢܹܐ ܝܲܢ 2 ܦܵܟܝܼܬܹܐ ܓܵܘ ܝܵܘܡܵܐ ܩܵܐ 15 ܫܸܢܹܐ) |

**ܗܲܡܙܸܡܘܼܢ ܥܲܡ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܕܚܵܙܝܼܬܘܿܢ ܐܸܢ ܐܲܚܬܘܿܢ ܝܼܬܘܿܢ ܚܫܝܼܚܹܐ.**

## ܕܵܐܟܼܝܼ ܡܵܨܝܵܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܗܲܝܸܪܵܐ ܠܝܼ.

ܦܵܝܕܹܐ ܕܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܒܸܚܒܼܵܫܵܐ ܝܢܵܐ:

### ܟܹܐ ܡܲܫܟܼܚܵܐ ܠܣܲܪܲܛܵܢܵܐ ܒܟ݂ܝܼܪܵܐܝܼܬ (ܡܼܢ ܩܵܕܡ ܥܸܕܵܢܵܐ)

ܐܝܼܬ ܓܘܼܒܵܝܹܐ ܕܕܲܪܡܲܢܬܵܐ ܒܘܼܫ ܙܵܘܕܵܐ ܘܚܕܵܐ ܦܘܼܪܣܵܐ ܒܘܼܫ ܨܦܵܝܝܼ ܕܚܕܵܐ ܒܣܵܡܬܵܐ ܐܝܼܡܲܢ ܕܡܲܪܥܹܐ ܕܣܲܪܲܛܵܢܹܐ ܦܵܝܫܝܼ
ܡܫܟܼܝܼܚܹܐ ܡܼܢ ܩܵܕܡ ܥܸܕܵܢܵܐ.

### ܪܲܗܵܬܘܼܬܵܐ ܕܒܵܠܵܐ

ܨܲܚܨܵܝܬܵܐ ܡܵܨܝܵܐ ܕܡܲܕܸܥܵܐ ܕܠܲܝܬ ܣܲܪܲܛܵܢܵܐ ܕܪܵܐܬܵܐ ܐܝܼܢܵܐ ܐܵܦ ܡܲܪܥܹܐ ܐ݉ܚܹܪ݉ܢܹܐ ܕܪܵܐܬܵܐ. ܚܕܵܐ ܨܲܚܨܵܝܬܵܐ ܕ CT ܒܚܲܕ ܣܸܪܦܵܐ
ܟܘܼܦܵܐ ܡܵܨܝܵܐ ܕܐܲܟܸܕܵܐ ܩܵܐܠܵܘܟܼܘܿܢ ܣܵܠܵܡܲܬܘܼܬܵܐ ܕܪܵܐܬܵܐ ܕܕܝܼܵܘܟܼܘܿܢ.

### ܟܹܐ ܝܵܗܒܼܵܐ ܠܵܘܟܼܘܿܢ ܚܕܵܐ ܦܘܼܪܣܵܐ ܠܕܪܵܫܵܐ ܬܲܫܥܝܼܬܵܐ ܕܬܲܢܬܲܢܬܵܐ ܘܩܢܵܝܬܵܐ ܕܣܢܵܕܬܵܐ ܐܸܢ ܦܵܪܫܝܼܬܘܿܢ ܕܬܵܪܟܝܼܬܘܿܢ ܠܵܗ̇ ܬܲܢܬܲܢܬܵܐ

ܐܲܚܬܘܿܢ ܠܹܐ ܝܬܘܿܢ ܣܢܝܼܩܹܐ ܕܬܲܪܟܝܼܬܘܿܢ ܠܵܗܿ ܬܲܢܬܲܢܬܵܐ ܩܵܐ ܕܥܵܒܼܕܝܼܬܘܿܢ ܨܲܚܨܵܝܬܵܐ، ܐܝܼܢܵܐ ܬܪܵܟܬܵܐ ܡܵܨܝܵܐ ܕܗܲܝܸܪܵܐ ܠܵܘܟܼܘܿܢ
ܒܚܣܵܟܼܬܵܐ (ܪܚܵܩܬܵܐ) ܡܼܢ ܡܲܪܥܵܐ ܕܣܲܪܲܛܵܢܵܐ ܕܪܵܐܬܵܐ ܘܡܲܪܥܹܐ ܐ݉ܚܹܪ݉ܢܹܐ ܕܪܵܐܬܵܐ، ܘܡܲܡܛܸܝܵܐ ܠܚܲܝܹܐ ܒܘܼܫ ܝܲܪܝܼܟܼܹܐ ܘܚܘܼܠܡܵܢܵܝܹܐ.

## ܡܘܿܕܝܼ ܐ݇ܚܹܪ݇ܢܵܐ ܓܵܪܸܓ ܐܵܢܵܐ ܝܵܕܥܸܢ ܒܘܼܬ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ؟

ܥܝܵܕܵܝܬܵܐ ܝܠܵܗܿ ܕܗܵܘܝܼܬܘܿܢ ܢܝܼܓܵܪܵܢ ܐܝܼܡܲܢ ܕܫܲܘܬܸܦܝܼܬܘܿܢ ܓܵܘ ܚܕܵܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ. ܩܘܼܪܒܵܐ ܠ 22 ܗܲܠ 51% ܡܼܢ ܐ݉ܢܵܫܹܐ ܕܟܹܐ ܥܵܒܼܕܝܼ ܨܲܚܨܵܝܬܵܐ ܒܸܕ ܗܵܘܹܐܠܗܘܿܢ ܩܸܛܪܹܐ ܓܵܘ ܨܲܚܨܵܝܬܲܝܗܝ ܩܲܕܡܵܝܬܵܐ. ܙܵܘܕܵܐ ܡܼܢ 95% ܡܼܢ ܐܲܢܹܐ ܩܸܛܪܹܐ ܠܵܐ ܒܸܕ ܗܵܘܝܼ ܣܲܪܲܛܵܢܵܐ ܕܪܵܐܬܵܐ. ܐܵܦ ܐܸܢ ܐܵܗܵܐ ܗܵܕܟ݂ܵܐ ܝܼܠܹܗ، ܩܢܵܝܬܵܐ ܕܨܲܚܨܵܝܬܵܐ، ܣܒܵܪܬܵܐ ܠܦܠܵܛܹܐ ܝܲܢ ܥܒܼܵܕܬܵܐ ܕܨܲܚܨܵܝܵܬܹܐ ܝܲܢ ܕܒܘܼܟܼܪܵܢܹܐ ܙܵܘܕܵܢܹܐ، ܡܵܨܝܼ ܕܗܵܘܝܼ ܡܲܥܝܸܩܵܢܹܐ ܕܓܵܢܵܐ. ܗܲܡܙܸܡܘܼܢ ܥܲܡ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܩܵܐ ܕܝܵܕܥܝܼܬܘܿܢ ܒܘܼܬ ܣܢܵܕܬܵܐ ܕܝܼܠܵܗ̇ ܡܸܬܩܲܢܝܵܢܬܵܐ.

### ܦܠܵܛܹܐ ܡܣܝܼܡܵܢܹܐ ܚܸܠܛܵܐ

ܦܠܵܛܵܐ ܕܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܡܵܨܹܐ ܕܗܵܘܹܐ ܚܲܕ ܦܠܵܛܵܐ ܡܣܝܼܡܵܢܹܐ ܚܸܠܛܵܐ (ܒܚܲܒܪܹܐ ܐ݇ܚܹܪ݇ܢܹܐ، ܦܠܵܛܵܐ ܕܨܲܚܨܵܝܬܵܐ ܡܲܚܫܘܼܚܹܐ ܝܠܹܗ ܕܐܲܚܬܘܿܢ ܒܲܠܟܵܐ ܐܝܼܬܠܵܘܟܼܘܿܢ ܣܲܪܲܛܵܢܵܐ ܕܪܵܐܬܵܐ، ܐܝܼܢܵܐ ܡܒܲܨܝܵܢܘܼܝܵܬܹܐ ܬܵܒܥܵܢܹܐ ܒܸܐ݇ܡܵܪܵܐ ܝܢܵܐ ܕܐܲܚܬܘܿܢ ܠܲܝܬܠܵܘܟܼܘܿܢ ܣܲܪܲܛܵܢܵܐ ܕܪܵܐܬܵܐ). ܦܠܵܛܹܐ ܡܣܝܼܡܵܢܹܐ ܚܸܠܛܵܐ ܡܵܨܝܼ ܕܗܵܘܝܼ ܥܲܡ ܐܲܝܢܝܼ ܨܲܚܨܵܝܬܵܐ ܝܲܢ ܒܘܼܟܼܪܵܢܵܐ ܐܵܣܝܵܝܵܐ ܕܗܵܘܝܼ.

### ܥܲܝܲܢܬܵܐ ܙܵܘܕܵܐ ܡܼܢ ܠܵܙܹܡ

ܚܲܕܟܡܵܐ ܬܲܗܵܪܹܐ ܕܣܲܪܲܛܵܢܵܐ ܪܵܒܵܐ ܝܢܵܐ ܢܝܼܚܵܐ ܒܓܲܪܘܲܣܬܵܐ ܘܒܲܠܟܵܐ ܠܵܐ ܣܲܒܸܒܝܼ ܩܸܛܪܹܐ ܟܲܕ ܐܲܚܬܘܿܢ ܚܵܝܹܐ ܝܬܘܿܢ. ܐܲܝܵܐ ܟܹܿܐ ܦܵܝܫܵܐ ܩܪܝܼܬܵܐ ‘ܥܲܝܲܢܬܵܐ ܙܵܘܕܵܐ ܡܼܢ ܠܵܙܹܡ’ ܘܟܹܐ ܗܵܘܝܵܐ ܩܵܐ ܩܘܼܪܒܵܐ ܠ 1 ܓܵܘ 30 ܡܲܪܥܹܐ ܕܣܲܪܲܛܵܢܹܐ ܡܫܟܼܝܼܚܹܐ ܒܥܸܕܵܢܵܐ ܕܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ. ܥܲܝܲܢܬܵܐ ܙܵܘܕܵܐ ܡܼܢ ܠܵܙܹܡ ܡܵܨܝܵܐ ܕܗܵܘܝܵܐ ܥܲܡ ܐܲܝܢܝܼ ܨܲܚܨܵܝܬܵܐ ܝܲܢ ܒܘܼܟܼܪܵܢܵܐ ܐܵܣܝܵܝܵܐ.

### ܓܠܵܚܬܵܐ ܠܙܲܗܪܝܼܪܵܢܘܼܬܵܐ

ܚܕܵܐ ܨܲܚܨܵܝܬܵܐ ܕ CT ܒܣܸܪܦܵܐ ܟܘܼܦܵܐ ܟܹܐ ܡܲܦܠܸܚܵܐ ܚܕܵܐ ܟܡܵܝܘܼܬܵܐ ܒܘܼܫ ܙܥܘܿܪܬܵܐ ܕܙܲܗܪܝܼܪܵܢܘܼܬܵܐ ܕܡܸܬܗܵܘܝܵܢܬܵܐ ܝܠܵܗܿ ܟܲܕ ܗܵܠܵܐ ܒܸܩܢܵܝܵܐ ܚܕܵܐ ܨܘܼܪܬܵܐ ܒܕܲܪܓܼܵܐ ܥܸܠܵܝܵܐ ܕܨܸܦܝܘܼܬܵܐ. ܐܲܝܵܐ ܟܡܵܝܘܼܬܵܐ ܝܼܠܵܗܿ ܒܘܼܫ ܟܘܼܦܬܵܐ ܡܼܢ ܓܠܵܚܬܵܐ ܕܚܕܵܐ ܫܲܢ݇ܬܵܐ ܠܙܲܗܪܝܼܪܵܢܘܼܬܵܐ ܕܟܹܐ ܗܵܘܝܵܐ ܟܝܵܢܵܐܝܼܬ ܓܵܘ ܚܲܝܘܼܬܵܐ ܪܹܐܙܵܢܵܝܬܵܐ. ܐܸܢ ܐܲܚܬܘܿܢ ܐܝܼܬܠܵܘܟܼܘܿܢ ܚܲܕ ܩܸܛܪܵܐ، ܒܲܠܟܵܐ ܣܵܢܩܝܼܬܘܿܢ ܠܨܲܚܨܵܝܵܬܹܐ ܒܘܼܫ ܙܵܘܕܵܐ ܠܚܙܵܝܵܐ ܕܐܸܢ ܝܼܠܹܗ ܣܲܪܲܛܵܢܵܐ. ܐܵܗܵܐ ܝܼܠܹܗ ܚܲܕ ܕܲܪܓܼܵܐ ܟܘܼܦܵܐ ܕܙܲܗܪܝܼܪܵܢܘܼܬܵܐ ܕܝܼܠܹܗ ܫܲܝܢܵܝܵܐ ܘܕܡܵܨܹܐ ܕܥܵܒܼܹܕ ܠܵܗܿ ܥܲܝܲܢܬܵܐ ܕܡܼܢ ܩܵܕܡ ܥܸܕܵܢܵܐ
ܒܘܼܫ ܨܦܵܝܝܼ.

### ܡܲܫܟܼܲܚܝܵܬܹܐ ܙܵܘܕܵܢܹܐ ܕܠܹܐ ܝܢܵܐ ܐ݉ܣܝܼܪܹܐ ܒܣܲܪܲܛܵܢܵܐ ܕܪܵܐܬܵܐ

ܚܲܕܟܡܵܐ ܓܵܗܹܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܒܸܕ ܠܵܩܛܵܐ ܢܸܓܵܪܵܢܘܼܝܵܬܹܐ ܐ݉ܚܹܪ݉ܢܹܐ ܕܡܵܨܝܼ ܦܵܝܫܝܼ ܕܘܼܪܡܸܢܹܐ ܒܝܲܕ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ. ܨܲܚܨܵܝܬܵܐ ܡܵܨܝܵܐ ܕܡܲܚܙܸܝܵܐ ܡܸܢܕܝܼܵܢܹܐ ܝܲܢ ܓܵܘ ܪܵܐܬܵܘܵܬܹܐ (ܫܒܼܘܿܩ ܡܼܢ ܣܲܪܲܛܵܢܵܐ، ܐܲܝܟܼ ܢܦܵܚܬܵܐ ܕܪܵܐܬܵܐ)، ܝܲܢ ܠܒܼܲܕܲܪ ܡܼܢ ܪܵܐܬܵܘܵܬܹܐ (ܐܲܝܟܼ ܡܲܪܥܵܐ ܕܠܸܒܵܐ). ܡܲܫܟܼܲܚܬܵܐ ܕܐܲܢܹܐ ܡܵܨܝܵܐ ܕܫܵܒ݂ܩܵܐ ܕܩܲܒܠܝܼܬܘܿܢ ܕܲܪܡܲܢܬܵܐ ܡܚܲܠܨܵܢܬܵܐ ܕܚܲܝܹܐ، ܐܝܼܢܵܐ ܒܲܠܟܵܐ ܕܐܵܦ ܣܵܢܩܵܐ ܠܒܘܼܟܼܪܵܢܹܐ ܒܘܼܫ ܙܵܘܕܵܐ ܘܒܲܠܟܵܐ ܣܲܒܸܒܵܐ ܕܗܵܘܝܼܬܘܿܢ ܢܸܓܵܪܵܢ.

| **ܒܘܼܩܵܪܹܐ ܪܹܫܵܝܹܐ** | **ܨܲܚܨܵܝܬܵܐ** | **ܠܵܐ ܨܲܚܨܵܝܬܵܐ** |
| --- | --- | --- |
| ܡܘܿܕܝܼ ܝܢܵܐ ܦܘܼܪܣܹܐ ܕܡܲܫܟܼܲܚܬܵܐ ܕܣܲܪܲܛܵܢܵܐ ܕܪܵܐܬܵܐ ܓܵܘ ܚܲܕ ܡܲܫܩܠܵܐ ܒܟܼܝܼܪܵܝܵܐ؟ | 70 ܡܼܢ ܟܠ 100 ܣܲܪܲܛܵܢܹܐ ܕܪܵܐܬܵܐ ܒܸܕ ܦܵܝܫܝܼ ܡܫܟܼܝܼܚܹܐ ܓܵܘ ܚܲܕ ܡܲܫܩܠܵܐ ܒܟܼܝܼܪܵܝܵܐ1. | 7 ܡܼܢ ܟܠ 100 ܣܲܪܲܛܵܢܹܐ ܕܪܵܐܬܵܐ ܒܸܕ ܦܵܝܫܝܼ ܡܫܟܼܝܼܚܹܐ ܓܵܘ ܚܲܕ ܡܲܫܩܠܵܐ ܒܟܼܝܼܪܵܝܵܐ1. |
| ܡܘܿܕܝܼ ܝܢܵܐ ܦܘܼܪܣܹܐ ܕܦܠܵܛܹܐ ܕܨܲܚܨܵܝܬܵܐ ܕܡܲܚܫܘܼܚܹܐ ܝܢܵܐ ܣܲܪܲܛܵܢܵܐ ܕܪܵܐܬܵܐ ܐܝܼܢܵܐ ܨܲܚܨܵܝܵܬܹܐ ܥܒ݂ܝܼܕܹܐ ܡ̣ܢ ܒܵܬ݇ܪ ܗܵܕܵܟ݂ ܒܹܐܡܵܪܵܐ ܝܢܵܐ ܕܐܲܚܬܘܿܢ ܠܲܝܬܠܵܘܟܼܘܿܢ ܣܲܪܲܛܵܢܵܐ ܕܪܵܐܬܵܐ؟ | ܡܼܢ ܟܠܲܝܗܝ ܐ݇ܢܵܫܹܐ ܕܦܝܼܫܠܗܘܿܢ ܨܘܼܚܨܸܝܹܐ، ܩܘܼܪܒܵܐ ܠ 3 ܓܵܘ 100 ܒܸܕ ܗܵܘܹܐ ܠܗܘܿܢ ܚܲܕ ܩܸܢܛܵܐ ܪܵܡܵܐ ܝܲܢ ܪܵܒܵܐ ܪܵܡܵܐ ܕܡܲܫܟܼܲܚܬܵܐ ܕܩܸܛܪܵܐ1. ܩܵܐ ܚܙܵܝܬܵܐ ܕܐܸܢ ܚܲܕ ܩܸܛܪܵܐ ܕܩܸܢܛܵܐ ܪܵܡܵܐ ܝܲܢ ܪܵܒܵܐ ܪܵܡܵܐ ܝܼܠܹܗ ܣܲܪܲܛܵܢܵܐ، ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܒܲܠܟܵܐ ܡܲܚܫܸܚ ܨܲܚܨܵܝܬܵܐ ܒܘܼܫ ܙܵܘܕܵܐ. ܒܵܨܘܿܪܵܐ ܡܼܢ ܦܲܠܓܵܐ ܕܐܵܢܝܼ ܕܐܝܼܬܠܗܘܿܢ ܚܲܕ ܩܸܢܛܵܐ ܪܵܡܵܐ ܝܲܢ ܪܵܒܵܐ ܪܵܡܵܐ ܕܡܲܫܟܼܲܚܬܵܐ ܕܩܸܛܪܵܐ ܒܸܕ ܗܵܘܹܐܠܗܘܿܢ ܣܲܪܲܛܵܢܵܐ ܕܪܵܐܬܵܐ. | ܐ݇ܢܵܫܹܐ ܕܠܹܐ ܥܵܒ݂ܕܝܼ ܨܲܚܨܵܝܬܵܐ ܠܹܐ ܒܸܕ ܣܵܢܩܝܼ ܕܥܵܒ݂ܕܝܼ ܨܲܚܨܵܝܵܬܹܐ ܐܵܣܝܵܝܹܐ ܠܵܐ ܐܵܢܲܢܩܵܝܹܐ، ܐܝܼܢܵܐ ܐܵܢܝܼ ܐܵܦ ܠܵܐ ܒܸܕ ܗܵܘܹܐܠܗܘܿܢ ܦܘܼܪܣܵܐ ܕܡܲܫܟܼܚܝܼ ܣܲܪܲܛܵܢܹܐ ܕܪܵܐܬܵܐ ܕܠܲܝܬܠܗܘܿܢ ܢܝܼܫܲܢܩܹܐ ܡܼܢ ܩܵܕܡ ܥܸܕܵܢܵܐ. |
| ܡܘܿܕܝܼ ܝܢܵܐ ܡܸܬܗܵܘܝܵܢܘܼܝܵܬܹܐ ܕܨܲܚܨܵܝܬܵܐ ܒܸܕ ܡܲܫܟ݂ܚܵܐ ܚܲܕ ܡܸܢܕܝܼ ܐ݇ܚܹܪ݇ܢܵܐ ܫܒܼܘܿܩ ܡܼܢ ܣܲܪܲܛܵܢܵܐ ܕܪܵܐܬܵܐ؟ | ܚܲܕܟܡܵܐ ܓܵܗܹܐ ܨܲܚܨܵܝܬܵܐ ܒܸܕ ܡܲܫܟܼܚܵܐ ܡܸܢܕܝܼܵܢܹܐ ܐܲܝܢܝܼ ܕܣܢܝܼܩܹܐ ܝܢܵܐ ܠܨܲܚܨܵܝܵܬܹܐ ܙܵܘܕܵܢܹܐ، ܘܒܥܸܕܵܢܵܬܹܐ ܐ݇ܚܹܪ݇ܢܹܐ ܨܲܚܨܵܝܬܵܐ ܒܸܕ ܡܲܫܟܼܚܵܐ ܡܲܪܥܹܐ ܐ݇ܚܹܪ݇ܢܹܐ ܚܸܪܒܵܐ ܕܣܢܝܼܩܹܐ ܝܢܵܐ ܠܕܲܪܡܲܢܬܵܐ. ܐܲܢܹܐ ܕܲܪܡܲܢܝܵܬܹܐ ܡܵܨܝܼ ܕܡܚܲܠܨܝܼ ܠܗܘܿܢ ܚܲܝܵܘܟܼܘܿܢ. | ܐܵܢܝܼ ܐ݇ܢܵܫܹܐ ܕܠܲܝܬܠܗܘܿܢ ܨܲܚܨܵܝܬܵܐ ܠܹܐ ܥܵܒ݂ܕܝܼ ܨܲܚܨܵܝܬܹܵܐ ܐܵܣܝܵܝܹܐ ܙܵܘܕܵܢܹܐ ܠܵܐ ܐܵܢܲܢܩܵܝܹܐ، ܐܝܼܢܵܐ ܐܵܦ ܠܵܐ ܒܸܕ ܗܵܘܹܐܠܗܘܿܢ ܦܘܼܪܣܵܐ ܕܡܲܫܟܼܚܝܼ ܡܲܪܥܹܐ ܐ݇ܚܹܪ݇ܢܹܐ ܕܡܵܨܝܵܢܬܵܐ ܝܠܵܗܿ ܕܲܪܡܲܢܬܲܝܗܝ ܒܟ݂ܝܼܪܵܐܝܼܬ. |

1ܒܢܝܼܬܵܐ ܥܲܠ ܡܩܲܕܲܪܝܵܬܹܐ ܒܘܼܫ ܨܦܵܝܝܼ ܡܼܢ ܓ̰ܲܪܲܒܝܵܬܹܐ ܛܘܼܦ̮ܣܵܢܵܝܹܐ ܙܘܼܒܛܸܢܹܐ.

## ܡܘܿܕܝܼ ܟܹܐ ܚܵܒܼܫܵܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ؟

### ܟܠ ܟܡܵܐ؟

* ܟܠ ܬܪܹܝܢ ܫܸܢܹܐ ܐܸܢ ܦܠܵܛܹܐ ܝܼܢܵܐ ܥܝܵܕܵܝܹܐ (ܩܸܢܛܵܐ ܪܵܒܵܐ ܟܘܼܦܵܐ) ܥܲܡ ܡܲܫܟܼܲܚܝܵܬܹܐ ܠܵܐ ܐܵܢܲܢܩܵܝܹܐ.
* ܒܘܼܫ ܪܵܒܵܐ ܓܵܗܹܐ ܐܸܢ ܚܲܕ ܡܸܢܕܝܼ ܦܝܼܫܠܹܗ ܡܫܟܼܝܼܚܵܐ ܓܵܘ ܨܲܚܨܵܝܬܵܐ.

### ܕܵܐܟܼܝܼ ܗܲܕܪܸܢ ܠܵܗ̇ ܓܵܢܝܼ؟

* ܩܢܝܹܡܘܼܢ ܚܲܕ ܦ̮ܘܿܪܡ ܕܡܲܛܠܵܒܵܐ ܕܨܲܚܨܵܝܬܵܐ ܕ CT ܒܣܸܪܦܵܐ ܟܘܼܦܵܐ ܡܼܢ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ.
* ܫܩܘܿܠܘܼܢ ܡܲܘܥܕܵܐ ܕܨܲܚܨܵܝܬܵܐ ܕܕܝܼܵܘܟܼܘܿܢ ܥܲܠ ܐܸܢܬܸܪܢܸܬ، ܝܲܢ ܒܬܹܠܹܦ̮ܘܿܢ ܝܲܢ ܦܲܪܨܘܿܦܵܐܝܼܬ. ܡܲܕܸܥܡܘܼܢ ܠܗܘܿܢ ܕܐܲܚܬܘܿܢ ܫܲܪܘܼܟܹܐ ܝܬܘܿܢ ܓܵܘ ܚܘܼܪܙܵܐ ܐܲܬܪܵܝܵܐ ܕܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ.
* ܐܲܟܸܕܘܼܢ ܕܠܲܒܠܝܼܬܘܿܢ ܥܲܡܵܘܟܼܘܿܢ ܦ̮ܘܿܪܡ ܕܡܲܛܠܵܒܵܐ ܕܨܲܚܨܵܝܬܵܐ ܘܦܸܬܩܵܐ ܕ Medicare.
* ܠܒܼܘܿܫܘܼܢ ܠܒܼܝܼܫܬܵܐ ܪܲܗܵܬ. ܒܲܠܟܵܐ ܐܲܚܬܘܿܢ ܣܵܢܩܝܼܬܘܿܢ ܕܫܲܚܠܸܦܝܼܬܘܿܢ ܘܠܵܒܼܫܝܼܬܘܿܢ ܚܕܵܐ ܐܘܿܝܡܵܐ (ܕܸܫܕܵܫܵܐ) ܩܵܐ ܨܲܚܨܵܝܬܵܐ.
* ܡܲܕܸܥܡܘܼܢ ܠܵܩܵܕܡܵܐ ܩܵܐ ܒܹܝܬ ܐܵܣܝܘܼܬܵܐ ܐܸܢ ܣܢܝܼܩܹܐ ܝܬܘܿܢ ܠܗܲܝܲܪܬܵܐ ܒܫܲܚܠܲܦܬܵܐ ܕܠܒܼܵܫܬܵܐ ܕܐܘܿܝܡܵܐ ܝܲܢ ܒܫܛܵܚܬܵܐ ܥܲܠ ܛܲܒܠܝܼܬܵܐ ܩܵܐ ܨܲܚܨܵܝܬܵܐ.
* ܠܲܝܬ ܣܢܝܼܩܘܼܬܵܐ ܕܨܵܝܡܝܼܬܘܿܢ.

### ܡܘܿܕܝܼ ܒܸܕ ܗܵܘܹܐ ܒܗܿܘ ܝܵܘܡܵܐ؟

* ܒܲܠܟܵܐ ܕܦܵܝܫܵܐ ܛܠܝܼܒܬܵܐ ܡܸܢܵܘܟܼܘܿܢ ܕܬܲܡܸܡܝܼܬܘܿܢ ܚܕܵܐ ܨܲܚܨܵܝܬܵܐ ܕܚܘܼܠܡܵܢܵܐ ܘܕܟܵܝܠܝܼܬܘܿܢ ܠܪܵܡܘܼܬܵܘܟܼܘܿܢ ܘܠܝܘܼܩܪܵܘܟܼܘܿܢ. ܒܸܕ ܦܵܝܫܵܐ ܛܠܝܼܒܬܵܐ ܡܸܢܵܘܟܼܘܿܢ ܐܸܢ ܐܲܚܬܘܿܢ ܡܵܨܝܼܬܘܿܢ ܡܲܪܡܝܼܬܘܿܢ ܠܗܘܿܢ ܕܪܵܥܢܵܢܵܘܟܼܘܿܢ ܠܥܸܠܸܠ ܕܪܹܫܵܘܟܼܘܿܢ ܩܵܐ 5 ܗܲܠ
10 ܕܲܩܝܼܩܹܐ.
* ܐܲܚܬܘܿܢ ܒܸܕ ܫܵܛܚܝܼܬܘܿܢ ܥܲܠ ܚܲܨܵܘܟܼܘܿܢ ܥܲܠ ܚܕܵܐ ܛܲܒܠܝܼܬܵܐ ܘܐܝܼܕܵܘܟܼܘܿܢ ܠܥܸܠܸܠ ܡܼܢ ܪܹܫܵܘܟܼܘܿܢ. ܐܲܚܬܘܿܢ ܒܸܕ ܣܵܢܩܝܼܬܘܿܢ ܕܡܲܟܠܝܼܬܘܿܢ ܠܵܗܿ ܫܩܵܠܬܵܐ ܕܢܲܦ̮ܲܣܵܘܟܼܘܿܢ ܩܵܐ ܚܲܕܟܡܵܐ ܪܦܵܦܹܐ ܘܕܦܵܝܫܝܼܬܘܿܢ ܫܸܠܝܹܐ. ܫܵܩܠܵܢܵܐ ܕܨܘܼܪܬܵܐ ܕܙܲܗܪܝܼܪܹܐ (radiographer) ܒܸܕ ܫܵܩܹܠ ܨܘܼܪܝܵܬܹܐ ܕܨܲܕܪܵܘܟܼܘܿܢ. ܐܲܚܬܘܿܢ ܠܵܐ ܒܸܕ ܣܵܢܩܝܼܬܘܿܢ ܠܟ̰ܘܼ ܚܡܵܛܹܐ ܩܵܐ ܨܲܚܨܵܝܬܵܐ.
* ܨܲܚܨܵܝܬܵܐ ܒܓܵܢܘܿܗܿ ܒܸܕ ܓܵܪܫܵܐ ܩܘܼܪܒܵܐ ܠ 10 ܪܦܵܦܹܐ، ܘܐܲܚܬܘܿܢ ܓܵܪܸܓ ܠܵܐ ܪܵܓܼܫܝܼܬܘܿܢ ܒܟ̰ܘܼ ܡܲܪܥܵܐ.
* ܡܵܘܥܕܵܘܟܼܘܿܢ ܒܸܕ ܡܲܓܪܸܫ ܒܹܝܠ 10 ܗܲܠ 15 ܕܲܩܝܼܩܹܐ.

### ܕܵܐܟܼܝܼ ܡܵܨܹܝܢ ܐܵܢܵܐ ܡܵܛܹܝܢ ܠܬܵܡܵܐ؟

* ܒܲܩܪܘܼܢ ܡ̣ܢ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܐܲܝܟܵܐ ܝܠܵܗܿ ܦܝܼܫܬܵܐ ܡܘܼܩܪܸܒܼܬܵܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܓܵܘ ܦܢܝܼܬܵܘܟܼܘܿܢ. ܐܵܗܵܐ ܒܸܚܒ݂ܵܫܵܐ ܝܠܹܗ ܚܕܵܐ ܛܵܥܘܿܢܬܵܐ ܡܸܬܫܵܢܝܵܢܬܵܐ ܕ Heart of Australia ܩܵܐ ܚܲܕܟܡܵܐ ܦܸܢܝܵܬܹܐ ܡܵܬܵܝܹܐ ܘܪܸܚܩܵܐ.

### ܡܵܨܝܼ ܗܲܕܵܡܹܐ ܕܒܲܝܬܘܼܬܵܐ، ܚܲܒܼܪܵܢܹܐ، ܝܲܢ ܬܲܓܒܸܪܵܢܹܐ ܕܗܵܕܪܝܼ ܬܵܡܵܐ؟

* ܚܲܛܸܛܘܼܢ ܕܠܲܒܠܝܼܬܘܿܢ ܚܲܕ ܚܲܒܼܪܵܐ ܝܲܢ ܗܲܕܵܡܵܐ ܕܒܲܝܬܘܼܬܵܐ ܥܲܡܵܘܟܼܘܿܢ ܐܸܢ ܗܵܕܟ݂ܵܐ ܡܲܚܘܼܒܹܐ ܝܬܘܿܢ.

### ܟܡܵܐ ܝܼܠܹܗ ܛܝܼܡܵܐ ܕܨܲܚܨܵܝܬܵܐ ܕ CT ܒܣܸܪܦܵܐ ܟܘܼܦܵܐ؟

* ܨܲܚܨܵܝܬܵܐ ܕ CT ܒܣܸܪܦܵܐ ܟܘܼܦܵܐ ܝܼܠܵܗܿ ܡܲܓܵܢܵܝܬܵܐ ܬܚܘܿܬ Medicare.

## ܡܘܿܕܝܼ ܒܸܕ ܗܵܘܹܐ ܒܵܬ݇ܪ ܨܲܚܨܵܝܬܝܼ؟

ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܒܸܕ ܩܲܒܸܠܗܘܿܢ ܦܠܵܛܹܐ ܕܨܲܚܨܵܝܬܵܘܟܼܘܿܢ ܘܒܸܕ ܡܲܚܒܸܪܠܵܘܟܼܘܿܢ ܐܸܢ ܐܵܢܝܼ ܣܢܝܼܩܹܐ ܝܢܵܐ ܕܕܵܪܫܝܼܠܗܘܿܢ ܡܲܫܟܼܲܚܝܵܬܹܐ ܥܲܡܵܘܟܼܘܿܢ.

ܐܲܚܬܘܿܢ ܒܸܕ ܩܲܒܠܝܼܬܘܿܢ ܚܕܵܐ ܡܲܚܒܲܪܬܵܐ (ܐܸܓܵܪܬܵܐ ܬܹܠܹܦ̮ܘܿܢܵܝܬܵܐ ܟܪܝܼܬܵܐ ܝܲܢ ܐܸܓܵܪܬܵܐ) ܡܼܢ NCSR ܠܡܲܕܥܘܼܝܵܘܟ݂ܘܿܢ ܡܘܿܕܝܼ ܥܵܒܼܕܝܼܬܘܿܢ ܒܵܬ݇ܪ ܗܵܕܵܟܼ. ܐܲܝܵܐ ܡܲܚܒܲܪܬܵܐ ܒܲܠܟܵܐ ܗܵܘܝܵܐ ܕܥܵܒܼܕܝܼܬܘܿܢ ܚܕܵܐ ܨܲܚܨܵܝܬܵܐ ܕ CT ܒܣܸܪܦܵܐ ܟܘܼܦܵܐ ܚܕܵܐ ܓܵܗܵܐ ܐ݇ܚܹܪ݇ܬܵܐ ܡ̣ܢ ܒܵܬ݇ܪ ܬܪܹܝܢ ܫܸܢܹܐ ܝܲܢ ܠܕܪܵܫܲܝܗܝ ܦܠܵܛܹܐ ܕܨܲܚܨܵܝܬܵܘܟܼܘܿܢ ܥܲܡ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ.

## ܡܘܿܕܝܼ ܝܠܹܗ ܡܲܥܢܵܝ ܕܦܠܵܛܵܐ ܕܨܲܚܨܵܝܬܵܐ ܕܕܝܼܝܼ ܘܡܘܿܕܝܼ ܒܸܕ ܗܵܘܹܐ ܒܵܬ݇ܪ ܗܵܕܵܟܼ؟

| **ܦܠܵܛܹܐ ܕܨܲܚܨܵܝܬܵܐ** | **ܦܵܣܘܿܥܝܵܬܹܐ ܐܵܬܝܵܢܹܐ** |
| --- | --- |
| ܠܵܐ ܬܘܼܡܸܡܹܐܨܲܚܨܵܝܬܵܐ ܠܹܐ ܝܠܵܗܿ ܡܵܨܝܵܢܬܵܐ ܕܦܵܝܫܵܐ ܬܘܼܫܪܸܪܬܵܐ ܩܵܐ ܣܲܒܵܒܹܐ ܬܸܩܢܝܼܩܵܝܹܐ ܘܣܢܝܼܩܬܵܐ ܝܠܵܗܿ ܕܦܵܝܫܵܐ ܬܢܝܼܬܵܐ. | * ܐܲܚܬܘܿܢ ܒܸܕ ܣܵܢܩܝܼܬܘܿܢ ܕܥܵܒܼܕܝܼܬܘܿܢ ܬܢܵܝܬܵܐ ܕܨܲܚܨܵܝܬܵܐ ܐܝܼܡܲܢ ܕܩܲܒܠܝܼܬܘܿܢ ܚܲܕ ܡܲܕܟܼܸܪܵܢܵܐ ܡܼܢ NCSR ܝܲܢ ܡܼܢ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ.
 |
| ܩܸܢܛܵܐ ܪܵܒܵܐ ܟܘܼܦܵܐܨܲܚܨܵܝܬܵܘܟ݂ܘܿܢ ܠܵܐ ܡܘܼܫܟ݂ܸܚܠܵܗ̇ ܦܠܵܛܹܐ ܡܲܙܕܸܥܵܢܸܐ. ܨܲܚܨܵܝܬܵܐ ܪܹܐܙܵܢܵܝܬܵܐ ܟܠ 2 ܫܸܢܹܐ ܐܵܢܲܢܩܵܝܬܵܐ ܝܠܵܗܿ ܠܨܲܚܨܘܼܝܹܐ ܒܘܼܬ ܫܘܼܚܠܵܦܹܐ ܕܒܸܗܘܵܝܵܐ ܝܢܵܐ ܟܲܕ ܐܲܚܬܘܿܢ ܒܸܥܒ݂ܵܪܵܐ ܝܬܘܿܢ ܒܫܸܢܹܐ. | * NCSR ܒܸܕ ܡܲܕܥܝܼܠܵܘܟܼܘܿܢ ܕܠܲܝܬ ܡܲܫܟܼܲܚܝܵܬܹܐ ܐܵܢܲܢܩܵܝܹܐ ܘܕܐܲܚܬܘܿܢ ܓܵܪܸܓ ܥܵܒܼܕܝܼܬܘܿܢ ܚܕܵܐ ܨܲܚܨܵܝܬܵܐ ܐ݉ܚܹܪ݉ܬܵܐ ܡܼܢ ܒܵܬ݉ܪ 2 ܫܸܢܹܐ.
* ܐܲܚܬܘܿܢ ܒܸܕ ܩܲܒܠܝܼܬܘܿܢ ܚܲܕ ܡܲܕܟܼܸܪܵܢܵܐ ܡܼܢ NCSR ܘ \ ܝܲܢ ܡܼܢ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܐܝܼܡܲܢ ܕܡܵܛܝܵܐ ܥܸܕܵܢܵܐ ܕܥܵܒ݂ܕܝܼܬܘܿܢ ܚܕܵܐ ܨܲܚܨܵܝܬܵܐ ܐ݇ܚܹܪ݇ܬܵܐ ܡ̣ܢ ܒܵܬ݇ܪ **2 ܫܸܢܹܐ.**
* ܐܲܚܬܘܿܢ ܣܢܝܼܩܹܐ ܝܬܘܿܢ ܕܕܵܥܪܝܼܬܘܿܢ ܠܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܡ̣ܢ ܒܵܬ݇ܪ 2 ܫܹܢܹܐ ܩܵܐ ܨܲܚܨܵܝܬܵܐ ܕܠܚܝܼܡܘܼܬܵܘܟܼܘܿܢ ܘܕܫܵܩܠܝܼܬܘܿܢ ܚܕܵܐ ܛܠܵܒܬܵܐ ܩܵܐ ܚܕܵܐ ܨܲܚܨܵܝܬܵܐ ܕ CT ܒܚܲܕ ܒܣܸܪܦܵܐ ܟܘܼܦܵܐ. ܬܲܫܥܝܼܬܵܐ ܕܬܲܢܬܲܢܬܵܐ ܠܹܐ ܝܠܵܗܿ ܣܢܝܼܩܬܵܐ ܕܦܵܝܫܵܐ ܡܩܘܼܝܡܸܢܬܵܐ ܚܕܵܐ ܓܵܗܵܐ ܐ݇ܚܹܪ݇ܬܵܐ.
 |
| ܩܸܢܛܵܐ ܟܘܼܦܵܐܚܲܕ ܩܸܛܪܵܐ ܦܝܼܫܵܐ ܝܠܹܗ ܡܫܟܼܝܼܚܵܐ ܓܵܘ ܨܲܚܨܵܝܬܵܘܟܼܘܿܢ ܐܝܼܢܵܐ ܡܸܬܗܵܘܝܵܢܘܼܬܵܐ ܕܐܲܚܬܘܿܢ ܐܝܼܬܠܵܘܟܼܘܿܢ ܣܲܪܲܛܵܢܵܐ ܕܪܵܐܬܵܐ ܪܵܒܵܐ ܟܘܼܦܬܵܐ ܝܠܵܗ̇. ܐܲܚܬܘܿܢ ܒܸܕ ܣܵܢܩܝܼܬܘܿܢ ܕܥܵܒܼܕܝܼܬܘܿܢ ܚܕܵܐ ܨܲܚܨܵܝܬܵܐ ܐ݉ܚܹܪ݉ܬܵܐ ܡܼܢ ܒܵܬ݉ܪ 12 ܝܲܪܚܹܐ. | * NCSR ܠܵܐ ܒܸܕ ܝܵܗܒ݂ܝܼܠܵܘܟ݂ܘܿܢ ܦܠܵܛܵܐ ܕܨܲܚܨܵܝܬܵܘܟܼܘܿܢ ܐܝܼܢܵܐ ܒܸܕ ܚܲܦܛܝܼ ܠܵܘܟܼܘܿܢ ܕܗܲܡܙܸܡܝܼܬܘܿܢ ܥܲܡ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܒܘܼܬ ܦܠܵܛܹܐ ܕܨܲܚܨܵܝܬܵܘܟܼܘܿܢ.
* NCSR ܒܸܕ ܡܲܕܟܼܸܪܝܼܠܵܘܟܼܘܿܢ ܐܝܼܡܲܢ ܕܝܼܠܵܗܿ ܥܸܕܵܢܵܐ ܩܵܐ ܨܲܚܨܵܝܬܵܐ ܚܕܵܐ ܓܵܗܵܐ ܐ݇ܚܹܪ݇ܬܵܐ ܡ̣ܢ ܒܵܬ݇ܪ **12 ܝܲܪܚܹܐ.**
* ܐܝܼܡܲܢ ܕܩܲܒܠܝܼܬܘܿܢ ܠܹܗ ܡܲܕܟܼܸܪܵܐ ܕܕܝܼܵܘܟܼܘܿܢ، ܒܸܕ ܣܵܢܩܝܼܬܘܿܢ ܕܕܵܥܪܝܼܬܘܿܢ ܠܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܩܵܐ ܨܲܚܨܵܝܬܵܐ ܕܠܚܝܼܡܘܼܬܵܘܟܼܘܿܢ ܘܕܫܵܩܠܝܼܬܘܿܢ ܚܕܵܐ ܛܠܵܒܬܵܐ ܩܵܐ ܚܕܵܐ ܨܲܚܨܵܝܬܵܐ ܕ CT ܒܚܲܕ ܒܣܸܪܦܵܐ ܟܘܼܦܵܐ.
 |
| ܩܸܢܛܵܐ ܟܘܼܦܵܐ ܠܡܸܨܥܵܝܵܐ ܝܲܢ ܩܸܢܛܵܐ ܡܸܨܥܵܝܵܐܚܲܕ ܩܸܛܪܵܐ ܝܲܢ ܩܸܛܪܹܐ ܦܝܼܫܠܗܘܿܢ ܡܫܟܼܝܼܚܹܐ ܓܵܘ ܨܲܚܨܵܝܬܵܘܟܼܘܿܢ ܕܣܢܝܼܩܹܐ ܝܢܵܐ ܠܡܲܪܗܵܝܬܵܐ ܕܥܲܝܢܵܐ ܥܲܠܲܝܗܝ ܒܘܼܫ ܪܵܒܵܐ ܓܵܗܹܐ. ܬܠܝܼܬܵܐ ܝܠܵܗ̇ ܥܲܠ ܦܠܵܛܹܐ ܕܨܲܚܨܵܝܬܵܐ ܕܕܝܼܵܘܟܼܘܿܢ، ܐܝܼܢܵܐ ܐܲܚܬܘܿܢ ܒܸܕ ܣܵܢܩܝܼܬܘܿܢ ܕܥܵܒܼܕܝܼܬܘܿܢ ܚܕܵܐ ܨܲܚܨܵܝܬܵܐ ܐ݇ܚܹܪ݇ܬܵܐ ܡ̣ܢ ܒܵܬ݇ܪ 3 ܝܲܢ 6 ܝܲܪܚܹܐ. | * NCSR ܠܵܐ ܒܸܕ ܝܵܗܒ݂ܝܼܠܵܘܟ݂ܘܿܢ ܦܠܵܛܵܐ ܕܨܲܚܨܵܝܬܵܘܟܼܘܿܢ ܐܝܼܢܵܐ ܒܸܕ ܚܲܦܛܝܼ ܠܵܘܟܼܘܿܢ ܕܗܲܡܙܸܡܝܼܬܘܿܢ ܥܲܡ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܒܘܼܬ ܦܠܵܛܹܐ ܕܨܲܚܨܵܝܬܵܘܟܼܘܿܢ.
* NCSR ܒܸܕ ܡܲܕܟܼܸܪܝܼܠܵܘܟܼܘܿܢ ܐܝܼܡܲܢ ܕܝܼܠܵܗܿ ܥܸܕܵܢܵܐ ܩܵܐ ܨܲܚܨܵܝܬܵܐ ܚܕܵܐ ܓܵܗܵܐ ܐ݇ܚܹܪ݇ܬܵܐ ܡ̣ܢ ܒܵܬ݇ܪ **3 ܝܲܢ 6 ܝܲܪܚܹܐ.**
* ܐܲܚܬܘܿܢ ܣܢܝܼܩܹܐ ܝܬܘܿܢ ܕܕܵܥܪܝܼܬܘܿܢ ܠܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܡ̣ܢ ܒܵܬ݇ܪ 2 ܫܹܢܹܐ ܩܵܐ ܨܲܚܨܵܝܬܵܐ ܕܠܚܝܼܡܘܼܬܵܘܟܼܘܿܢ ܘܕܫܵܩܠܝܼܬܘܿܢ ܚܕܵܐ ܛܠܵܒܬܵܐ ܩܵܐ ܚܕܵܐ ܨܲܚܨܵܝܬܵܐ ܕ CT ܒܚܲܕ ܒܣܸܪܦܵܐ ܟܘܼܦܵܐ.
 |
| ܩܸܢܛܵܐ ܪܵܡܵܐ ܝܲܢ ܪܵܒܵܐ ܪܵܡܵܐܚܲܕ ܩܸܛܪܵܐ ܝܲܢ ܒܘܼܫ ܙܵܘܕܵܐ ܩܸܛܪܹܐ ܦܝܼܫܠܗܘܿܢ ܡܫܟܼܝܼܚܹܐ ܓܵܘ ܨܲܚܨܵܝܬܵܘܟܼܘܿܢ ܕܣܢܝܼܩܹܐ ܝܢܵܐ ܕܦܵܝܫܝܼ ܨܘܼܚܨܸܝܹܐ ܒܘܼܫ ܙܵܘܕܵܐ. ܐܵܗܵܐ ܠܹܐ ܝܠܵܗܿ ܡܲܥܢܵܝܹܗ ܕܐܲܚܬܘܿܢ ܐܝܼܬܠܵܘܟܼܘܿܢ ܣܲܪܲܛܵܢܵܐ. ܐܝܼܬ ܩܸܢܛܵܐ ܒܘܼܫ ܪܵܡܵܐ ܕܣܲܪܲܛܵܢܵܐ ܕܪܵܐܬܵܐ، ܩܵܐ ܒܘܼܬ ܗܵܕܟܼܵܐ ܐܵܢܲܢܩܵܝܬܵܐ ܝܠܵܗܿ ܕܐܲܚܬܘܿܢ ܗܵܕܪܝܼܬܘܿܢ ܠܟܠܲܝܗܝ ܨܲܚܨܵܝܵܬܹܐ. | * NSCR ܒܸܕ ܚܲܦܛܝܼܠܵܘܟܼܘܿܢ ܕܗܲܡܙܸܡܝܼܬܘܿܢ ܥܲܡ ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܒܘܼܬ ܦܠܵܛܹܐ ܕܨܲܚܨܵܝܬܵܘܟܼܘܿܢ.
* ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܒܸܕ ܥܵܒܼܹܕ ܬܢܵܝܬܵܐ ܕܓܲܫܲܩܬܵܐ ܥܲܠ ܬܲܫܪܵܪܵܐ ܕܐܵܣܝܘܼܬܵܐ ܕܙܲܗܪܝܼܪܹܐ ܘܛܵܠܹܒ ܡܸܢܵܘܟ݂ܘܿܢ ܕܚܵܙܝܼܬܘܿܢ ܚܲܕ ܡܸܬܕܲܠܵܢܵܐ ܩܵܐ ܨܲܚܨܵܝܵܬܹܐ ܒܘܼܫ ܙܵܘܕܵܐ.
 |
| ܡܲܫܟܼܲܚܝܵܬܹܐ ܙܵܘܕܵܢܹܐ ܕܦܵܝܫܝܼ ܨܘܼܚܨܸܝܹܐ ܕܠܹܐ ܝܢܵܐ ܐ݇ܣܝܼܪܹܐ ܒܣܲܪܲܛܵܢܵܐ ܕܪܵܐܬܵܐܨܲܚܨܵܝܬܵܐ ܡܵܨܝܵܐ ܚܵܙܝܵܐ ܗܲܕܵܡܹܐ ܐ݇ܚܹܪ݇ܢܹܐ ܕܦܲܓܼܪܵܐ ܒܪܹܫ ܚܙܵܝܬܵܐ ܕܪܵܐܬܵܘܵܬܹܐ، ܒܸܚܒܼܵܫܵܐ ܩܕܵܠܵܐ، ܨܲܕܪܵܐ ܘܣܲܗܡܵܐ ܥܸܠܵܝܵܐ ܕܟܲܪ݇ܣܵܐ. ܚܲܕܟܡܵܐ ܓܵܗܹܐ ܐܲܝܵܐ ܨܲܚܨܵܝܬܵܐ ܡܵܨܝܵܐ ܡܲܚܙܹܝܵܐ ܡܲܫܟܼܲܚܝܵܬܹܐ ܓܵܘ ܪܵܐܬܵܘܵܬܹܐ (ܚܲܕ ܡܸܢܕܝܼ ܐ݇ܚܹܪ݇ܢܵܐ ܫܒܼܘܿܩ ܡܼܢ ܣܲܪܲܛܵܢܵܐ، ܐܲܝܟܼ ܢܦܵܚܬܵܐ ܕܪܵܐܬܵܐ)، ܝܲܢ ܠܒܼܲܕܲܪ ܡܼܢ ܪܵܐܬܵܘܵܬܹܐ (ܚܲܕ ܡܸܢܕܝܼ ܐܲܝܟܼ ܡܲܪܥܵܐ ܕܠܸܒܵܐ). | * ܡܙܲܘܸܕܵܢܵܐ ܕܝܲܨܝܼܦܘܼܬܵܐ ܕܚܘܼܠܡܵܢܵܐ ܕܕܝܼܵܘܟܼܘܿܢ ܒܸܕ ܗܲܡܙܸܡ ܥܲܡܵܘܟܼܘܿܢ ܒܘܼܬ ܣܢܝܼܩܘܼܬܵܐ ܠܐܲܝܢܝܼ ܨܲܚܨܵܝܵܬܹܐ ܐ݇ܚܹܪ݇ܢܹܐ ܕܗܵܘܝܼ ܘܦܵܣܘܿܥܝܵܬܹܐ ܐܵܬܝܵܢܹܐ.
* ܚܕܵܐ ܡܲܫܟܼܲܚܬܵܐ ܙܵܘܕܵܢܬܵܐ ܠܹܐ ܝܠܵܗܿ ܡܲܥܢܵܝܘܿܗܿ ܐܵܢܲܢܩܵܐܝܼܬ ܕܐܲܚܬܘܿܢ ܠܹܐ ܡܵܨܝܼܬܘܿܢ ܡܲܟܡܸܠܝܼܬܘܿܢ ܠܫܲܪܲܟܬܵܘܟ݂ܘܿܢ ܓܵܘ ܚܘܼܪܙܵܐ ܕܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ.
 |

### ܕܲܪܡܲܢܬܵܐ ܕܣܲܪܲܛܵܢܵܐ ܕܪܵܐܬܵܐ

ܐܸܢ ܣܲܪܲܛܵܢܵܐ ܕܪܵܐܬܵܐ ܦܝܼܫܠܹܗ ܡܫܟܼܝܼܚܵܐ، ܕܲܪܡܲܢܬܵܐ ܡܵܨܝܵܐ ܕܚܵܒܼܫܵܐ ܥܲܡܵܠܝܼܬܵܐ ܕܨܵܪܘܿܝܘܼܬܵܐ ܠܫܩܵܠܵܐ ܚܲܕ ܣܲܗܡܵܐ ܕܪܵܐܬܵܐ ܕܣܲܪܲܛܵܢܵܐ ܥܒ݂ܝܼܕܵܐ ܝܠܹܗ ܟܵܐܪ ܥܲܠܹܗ.

ܕܲܪܡܲܢܝܵܬܹܐ ܐ݉ܚܹܪ݉ܢܹܐ ܡܸܬܗܵܘܝܵܢܹܐ ܒܸܚܒܼܵܫܵܐ ܝܢܵܐ ܕܲܪܡܲܢܬܵܐ ܟܝܵܢܵܝܬܵܐ ܕܙܲܗܪܝܼܪܵܢܘܼܬܵܐ ܘܕܕܲܪܡܲܢܬܵܐ ܟܝܼܡܝܵܝܬܵܐ (chemotherapy). ܐܲܚܬܘܿܢ ܒܲܠܟܵܐ ܗܵܘܹܐܠܵܘܟܼܘܿܢ ܚܕܵܐ ܚܒܼܝܼܛܘܼܬܵܐ ܕܕܲܪܡܲܢܝܵܬܹܐ.

## ܐܲܣܵܢܵܐ ܕܦܘܼܣܩܵܢܵܐ

ܕܟܼܘܿܪܘܼܢ، ܕܫܲܘܬܲܦܬܵܐ ܓܵܘ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ ܝܼܠܵܗܿ ܓܘܼܒܵܝܵܐ ܕܕܝܼܵܘܟܼܘܿܢ. ܡܲܦܠܸܚܘܼܢ ܠܐܵܗܵܐ ܐܲܣܵܢܵܐ ܕܒܐܸܠܬܸܚܬ ܩܵܐ ܕܗܲܝܸܪܠܵܘܟܼܘܿܢ ܕܩܵܛܥܝܼܬܘܿܢ ܒܚܸܝܼܵܠܵܘܟܼܘܿܢ ܡܘܿܕܝܼ ܝܠܹܗ ܐܵܢܲܢܩܵܝܵܐ ܩܵܐܠܵܘܟ݂ܘܿܢ.

### ܒܲܩܪܘܼܢ ܠܵܗ̇ ܓܵܢܵܘܟܼܘܿܢ: ܡܘܿܕܝܼ ܝܠܹܗ ܐܵܢܲܢܩܵܝܵܐ ܩܵܐܠܵܘܟܼܘܿܢ ܐܝܼܡܲܢ ܕܫܵܩܠܝܼܬܘܿܢ ܦܘܼܣܩܵܢܵܐ ܒܘܼܬ ܨܲܚܨܵܝܬܵܐ ܩܵܐ ܣܲܪܲܛܵܢܵܐ ܕܪܵܐܬܵܐ؟

ܕܲܪܸܓܼܘܼܢ ܠܹܗ ܟܠ ܒܘܼܝܵܢܵܐ ܡܼܢ 1 ܗܲܠ 5 ܠܦܘܼܬ ܟܡܵܐ ܐܵܢܲܢܩܵܝܵܐ ܝܠܹܗ ܩܵܐܠܵܘܟܼܘܿܢ، ܐܲܝܟܵܐ ܕ 1 ܝܼܠܹܗ ‘ܠܵܐ ܐܵܢܲܢܩܵܝܵܐ’ ܘܕ 5 ܝܼܠܹܗ ‘ܪܵܒܵܐ ܐܵܢܲܢܩܵܝܵܐ’.

| **ܒܘܼܝܵܢܵܐ** | **5** | **4** | **3** | **2** | **1** |
| --- | --- | --- | --- | --- | --- |
| **ܡܲܫܟܼܲܚܬܵܐ ܕܣܲܪܲܛܵܢܵܐ ܕܪܵܐܬܵܐ ܡܼܢ ܩܵܕܡ ܥܸܕܵܢܵܐ، ܡܼܢ ܩܵܕܡ ܛܲܘܲܪܬܵܐ ܕܢܝܼܫܲܢܩܹܐ؟**(ܩܵܐ ܛܘܼܦ̮ܣܵܐ، ܚܲܕ ܫܥܵܠܵܐ ܠܵܐ ܟܵܠܝܵܢܵܐ ܠܵܐ ܦܘܼܫܩܵܐ ܝܲܢ ܫܥܵܠܵܐ ܕܸܡܵܐ) | [ ]  | [ ]  | [ ]  | [ ]  | [ ]  |
| **ܡܲܫܟܼܲܚܬܵܐ ܕܣܲܪܲܛܵܢܵܐ ܕܪܵܐܬܵܐ ܡܼܢ ܩܵܕܡ ܥܸܕܵܢܵܐ، ܐܝܼܡܲܢ ܕܐܝܼܬ ܓܘܼܒܵܝܹܐ ܕܲܪܡܲܢܬܵܐ ܒܘܼܫ ܙܵܘܕܵܐ؟** | [ ]  | [ ]  | [ ]  | [ ]  | [ ]  |
| **ܪܲܗܵܬܘܼܬܵܐ ܕܒܵܠܵܐ ܒܘܼܬ ܚܘܼܠܡܵܢܵܐ ܕܪܵܐܬܵܐ ܕܕܝܼܵܘܟܼܘܿܢ؟** | [ ]  | [ ]  | [ ]  | [ ]  | [ ]  |
| **ܗܵܘܝܵܐܠܵܘܟܼܘܿܢ ܚܕܵܐ ܦܘܼܪܣܵܐ ܠܕܪܵܫܵܐ ܬܲܫܥܝܼܬܵܐ ܕܬܲܢܬܲܢܬܵܐ ܘܩܢܵܝܬܵܐ ܕܣܢܵܕܬܵܐ ܠܬܪܵܟܵܐ ܬܲܢܬܲܢܬܵܐ؟** | [ ]  | [ ]  | [ ]  | [ ]  | [ ]  |

### ܒܲܩܪܘܼܢ ܠܵܗܿ ܓܵܢܵܘܟܼܘܿܢ: ܟܡܵܐ ܢܸܓܵܪܵܢ ܝܼܬܘܿܢ ܒܘܼܬ:

ܕܲܪܸܓܼܘܼܢ ܠܟܠ ܚܲܕ ܒܘܼܝܵܢܵܐ ܡܼܢ 5 ܗܲܠ 1 ܠܦܘܼܬ ܐܲܚܬܘܿܢ ܟܡܵܐ ܢܹܓܪܵܢ ܝܬܘܿܢ، ܐܲܝܟܵܐ ܕ 5 ܝܼܠܹܗ 'ܪܵܒܵܐ ܢܸܓܵܪܵܢ’ ܘ 1 ܝܼܠܹܗ ‘ܠܹܐ ܝܘܸܢ ܢܸܓܵܪܵܢ’.

| **ܒܘܼܝܵܢܵܐ** | **1** | **2** | **3** | **4** | **5** |
| --- | --- | --- | --- | --- | --- |
|  **ܢܸܓܵܪܵܢ ܝܼܬܘܿܢ ܒܘܼܬ ܫܲܘܬܲܦܬܵܐ ܓܵܘ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ؟** | [ ]  | [ ]  | [ ]  | [ ]  | [ ]  |
| **ܗܘܹܝܹܐ ܝܬܘܿܢ ܓܠܝܼܚܹܐ ܠܙܲܗܪܝܼܪܵܢܘܼܬܵܐ؟** | [ ]  | [ ]  | [ ]  | [ ]  | [ ]  |
| **ܗܘܹܝܵܘܟܼܘܿܢ ܝܠܹܗ ܚܲܕ ܦܠܵܛܵܐ ܡܣܝܼܡܵܢܵܐ ܚܸܠܛܵܐ؟**(ܩܵܐ ܛܘܼܦ̮ܣܵܐ، ܦܠܵܛܵܐ ܕܨܲܚܨܵܝܬܵܐ ܡܲܚܫܘܼܚܹܐ ܝܠܹܗ ܕܐܲܚܬܘܿܢ ܒܲܠܟܵܐ ܗܵܘܹܐܠܵܘܟܼܘܿܢ ܣܲܪܲܛܵܢܵܐ، ܐܝܼܢܵܐ ܨܲܚܨܵܝܵܬܹܐ ܐ݇ܚܹܪ݇ܢܹܐ ܡ̣ܢ ܒܵܬ݇ܪ ܗܵܕܵܟ݂ ܒܹܐܡܵܪܵܐ ܝܢܵܐ ܕܐܲܚܬܘܿܢ ܠܲܝܬܠܵܘܟܼܘܿܢ) | [ ]  | [ ]  | [ ]  | [ ]  | [ ]  |
| **ܨܲܚܨܵܝܵܬܹܐ ܐ݇ܚܹܪ݇ܢܹܐ ܠܨܲܚܨܘܼܝܲܝܗܝ ܐܲܝܢܝܼ ܡܲܫܟܼܲܚܝܵܬܹܐ ܡܼܢ ܨܲܚܨܵܝܬܵܐ ܕ CT ܒܣܸܪܦܵܐ ܟܘܼܦܵܐ؟** | [ ]  | [ ]  | [ ]  | [ ]  | [ ]  |

### ܚܙܹܝܡܘܼܢ ܠܦܘܼܢܵܝܵܘܟܼܘܿܢ ܒܥܸܠܸܠ

ܐܸܢ ܣܲܗܡܵܐ ܙܵܘܕܵܐ ܕܦܘܼܢܵܝܵܘܟܼܘܿܢ ܝܼܢܵܐ ܥܲܠ ܓܹܢ݇ܒܵܐ ܕܝܲܡܝܼܢܵܐ، ܐܲܚܬܘܿܢ ܡܲܚܘܼܒܹܐ ܝܬܘܿܢ ܕܥܵܒܼܕܝܼܬܘܿܢ ܨܲܚܨܵܝܬܵܐ. ܐܸܢ ܣܲܗܡܵܐ ܙܵܘܕܵܐ ܕܦܘܼܢܵܝܵܘܟܼܘܿܢ ܝܼܢܵܐ ܥܲܠ ܓܹܢ݇ܒܵܐ ܕܣܸܡܵܠܵܐ، ܐܲܚܬܘܿܢ ܠܹܐ ܝܬܘܿܢ ܡܲܚܘܼܒܹܐ ܕܥܵܒܼܕܝܼܬܘܿܢ ܨܲܚܨܵܝܬܵܐ.

|  |  |
| --- | --- |
| ܪܸܡܙܵܐ ܕ QR ܩܵܐ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܒܘܼܬ ܚܘܼܪܙܵܐ ܐܲܬܪܵܝܵܐ ܩܵܐ ܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐܩܵܐ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܒܘܼܬ ܚܘܼܪܙܵܐ ܐܲܬܪܵܝܵܐ ܕܨܲܚܨܵܝܬܵܐ ܕܣܲܪܲܛܵܢܵܐ ܕܪܵܐܬܵܐ: [www.health.gov.au/nlcsp](http://www.health.gov.au/nlcsp) | ܩܵܐ ܗܲܝܲܪܬܵܐ ܒܬܪܵܟܬܵܐ ܕܬܲܢܬܲܢܬܵܐ (ܓ̰ܝܼܓܼܪܹܐ): [www.quit.org.au](http://www.quit.org.au) |

ܐܵܗܵܐ ܡܲܒܘܼܥܵܐ ܦܝܼܫܵܐ ܝܗܘܵܐ ܡܛܘܼܘܸܪܵܐ ܓܵܘ ܒܹܝܬ ܨܵܘܒܵܐ ܕܣܸܕܢܝܼ ܥܲܡ ܡܲܘܲܠܬܵܐ ܡܼܢ ܫܘܼܬܐܵܣܵܐ ܬܹܒܼܹܝܠܵܝܵܐ ܕܒܘܼܨܵܝܵܐ ܕܣܲܪܲܛܵܢܵܐ ܕܪܵܐܬܵܐ (International Association for the Study of Lung Cancer (IASLC)) ܘܦܝܼܫܠܹܗ ܡܘܼܕܪܸܣܵܐ ܓܵܘ ܒܹܝܬ ܨܵܘܒܵܐ ܕܡܸܠܒܘܿܪܢ ܒܡܲܘܲܠܬܵܐ ܡܼܢ ܫܘܼܠܛܵܢܵܐ ܐܘܿܣܬܪܵܠܵܝܵܐ.